Eesti kolmas reket Elena Malõgina teeb sel nädalal kaasa Hechingenis (Saksamaa) ITF-i 60-tuhandelisel turniiril. Avaringis ei olnud Malõginal loosiõnne, kui kokku tuli minna kolmandana asetatud Stefanie Vögelega (Šveits, WTA 217.), kes on kunagi kuulunud maailma 50 parema sekka.
#000004
Vögele parim koht WTA edetabelis on 42., milleni ta jõudis 2013. aasta novembris. Praegu 32-aastane šveitslanna on võitnud ka Kaia Kanepit, kuigi kokkuvõttes on Kaia omavaheliste mängudega ees 2:1. Nüüd aga kohtus Malõgina sellise kuulsusega ja võitis 6:3, 6:7, 7:6. Malõginat ei heidutanud ka fakt, et teise setis jäi tal kasutamata matšpall.
#000005
Esimeses setis võitis Malõgina vastase servi esimeses ja viimases geimis ning mängis oma pallingul lausa hiilgavalt, kaotades nelja servigeimi jooksul vaid ühe punkti! Kuid teises setis pääses Vögele kahel korral murdega ette, neist teisel juhul seisuks 5:4, aga Malõgina viigistas kohe. Tie-break’is võideti seisuni 3:3 punkte ainult servil, seejärel aga tõrjel. Nii oli Malõgina pärast kaht tõrjepunkti ees 6:5, aga ei kasutanud matšpalli oma servil ja lõpuks seisul 7:6 sai Vögele üle pika aja punkti ka oma servil ja võitis seti.
#000006
Otsustavas setis oli Vögele ees juba 3:0, aga Malõgina ei murdunud. Ta sai vastase servi tagasi ja viigistas 3:3. Seejärel hoiti pallingut seisuni 6:6 ja mängiti teine tie-break, kus Malõgina võttis seisult 2:1 kaks punkti Vögele servil ja siis veel kaks oma servil – 6:1. Ta kasutas ära kolmanda ehk kokku neljanda matšpalli ja võitis tie-break’i 7:3.
#000007
Staistikast lähtudes on Malõgina viimase aja edu aluseks olnud servi paranemine. Täna lõi ta esimest servi sisse 71% ja võtiis esimeselt pallingult 65% punktidest, millega parajalt ületas Vögelet (58%). Malõgina oli parem ka murdepallide realiseerimisel – temal 8st 5, vastasel 9st 3.
#000008
Malõgina järgmine vastane selgub alles homme, seega mängib Eesti kolmas reket 2. ringi kohtumise neljapäeval.
#000009
Elena Malõgina võitles kõvasti, kuid kaotas endisele maailma 23. reketile
#000011
Elena Malõgina alistas maailma 122. reketi!
#000013
Elena Malõgina jõudis Sunderlandis põhiturniirile, kuid kohtub esimesena asetatud mängijaga
#000014
Türgi tennisist võitis Paf Openi
#000015
Elena Malõgina langes paarismängu poolfinaalis välja
#000017
Elena Malõgina pääses paarismängu poolfinaali
#000018
TennisNet.ee – mis? miks? ja kellele?
#000020